Ο **Αντρού Αλμπισί** (γαλλικά: Andrew Albicy) (γενν. 21 Μαρτίου 1990) είναι Γάλλος επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Γκραν Κανάρια.

Σταδιοδρομία σε συλλόγους
-------------------------

 Ο Αλμπισί με την Paris-Levallois τον Δεκέμβριο του 2012
Ο Αλμπισί έπαιξε με την ομάδα νέων της Παρί-Λεβαλουά Μπασκέτ ως νεαρός. Έκανε μερικές εμφανίσεις για την πρώτη ομάδα του συλλόγου μεταξύ 2006 και 2009, πριν παίξει την πρώτη του πλήρη σεζόν για την ομάδα τη σεζόν 2009-10. Ο Αλμπισί είχε κατά μέσο όρο 4,5 πόντους και 3,6 ασίστ ανά παιχνίδι για την ομάδα, ενώ αναπληρωματικός του βασικού πόιντ γκαρντ, Τζιμάλ Μπαλ.

Ο Αλμπισί δηλώθηκε αρχικά ως υποψήφιος για πρόωρη είσοδο στο NBA Ντραφτ του 2010 πριν αποσύρει το όνομά του.

Στις 31 Ιουλίου 2014, υπέγραψε διετές συμβόλαιο με την ΜΚΜ Γκραβελίν.

Αφού ολοκλήρωσε το συμβόλαιό του με την Γκραβελίν, τον Ιούνιο του 2016 ο Αλμπισί υπέγραψε με την ΜΚ Ανδόρρα. Στις 24 Αυγούστου 2017, υπέγραψε διετής επέκταση συμβολαίου με την ομάδα. Τη σεζόν 2018–19, ο Αλμπισί έφτασε στα ημιτελικά του EuroCup με την Ανδόρρα.

Στις 17 Ιουνίου 2019, ο Αλμπισί υπέγραψε συμβόλαιο με τη Ζενίτ Αγίας Πετρούπολης της VTB Λίγκα. Χώρισε τους δρόμους του με την ομάδα στις 20 Ιουλίου 2020. Ο Αλμπισί είχε μέσο όρο 6,6 πόντους και 4,4 ασίστ ανά αγώνα. Στις 25 Ιουλίου 2020, υπέγραψε με την ΚΜ Γκραν Κανάρια.

Εθνική ομάδα
------------

Ο Αλμπισί έπαιξε για τη Γαλλία σε κάθε επίπεδο των μικρών εθνικών ομάδων. Αγωνίστηκε στο Ευρωπαϊκό Πρωτάθλημα Κ16 του 2006, στο Ευρωπαϊκό Πρωτάθλημα Κ18 του 2008, Παγκόσμιο Κύπελλο Κ19 του 2009 και στο Ευρωπαϊκό Πρωτάθλημα Κ20 του 2010. Ονομάστηκε ο Πολυτιμότερος Παίκτης στη διοργάνωση Κ20 το 2010, στο οποίο η Γαλλία κέρδισε το χρυσό μετάλλιο.

Κλήθηκε στη Εθνική Γαλλίας ανδρών για πρώτη φορά για το Παγκόσμιο Πρωτάθλημα του 2010, για να αντικαταστήσει τον Ροντρίγκ Μπωμπουά. Σε ηλικία μόλις 20 ετών, ήταν το νεότερο μέλος της γαλλικής ομάδας στη διοργάνωση.

Ο Αλμπισί αγωνίστηκε με τη Γαλλία στο Παγκόσμιο Πρωτάθλημα του 2010, στο Παγκόσμιο Κύπελλο του 2019 (χάλκινο μετάλλιο), στα Ευρωμπάσκετ του 2011 (αργυρό μετάλλιο) και του 2022, καθώς και στους Ολυμπιακούς Αγώνες του 2020 (αργυρό μετάλλιο).

Διακρίσεις
----------

#### Εθνική Γαλλίας

* Ευρωμπάσκετ:  2011
* Παγκόσμιο Κύπελλο:  2019
* Ολυμπιακοί Αγώνες:  2020

Παραπομπές
----------

1. ↑  *RealGM*. 9265. Ανακτήθηκε στις 4  Απριλίου 2022.
2. ↑  PRER2126650D.
3. ↑  Andrew Albicy at nbadraft.net
4. ↑  «Gravelines-Dunkerque lands Andrew Albicy». *Sportando.com*.. Ανακτήθηκε στις 31 July 2014.
5. ↑  «El base francès Andrew Albicy, primer fitxatge del projecte 16/17» (στα Καταλανικά). ΜΚ Ανδόρρα. 3 Ιουνίου 2016. Ανακτήθηκε στις 8 Ιουνίου 2016.
6. ↑  «MoraBanc Andorra signs Andrew Albicy to a contract extension». Αρχειοθετήθηκε από το πρωτότυπο στις 1 Σεπτεμβρίου 2017. Ανακτήθηκε στις 24 Αυγούστου 2017.
7. ↑  «Эндрю Альбиси — в "Зените"» (στα Ρωσικά). Zenit Basket Official. 17 Ιουνίου 2019. Αρχειοθετήθηκε από το πρωτότυπο στις 17 Ιουνίου 2019. Ανακτήθηκε στις 17 Ιουνίου 2019.
8. ↑  «Andrew Albicy officially leaves BC Zenit». *Sportando*. July 20, 2020.. Ανακτήθηκε στις July 20, 2020.
9. ↑  «Herbalife Gran Canaria announces Andrew Albicy» (στα αγγλικά). *Sportando*. July 25, 2020.. Ανακτήθηκε στις July 25, 2020.
10. ↑  «Andrew Albicy - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

* Αντρού Αλμπισί στο Instagram
* Προφίλ στο eurobasket.com
* Προφίλ στο euroleague.net
* Προφίλ στο fiba.basketball